CELEX: 32007R0324
Language: sl
Date: 2007-03-23 00:00:00
Title: Uredba Komisije (ES) št. 324/2007 z dne 23. marca 2007 o uvrstitvi določenega blaga v kombinirano nomenklaturo

27.3.2007   
            
            
               SL
            
            
               Uradni list Evropske unije
            
            
               L 85/5
            
         
      UREDBA KOMISIJE (ES) št. 324/2007
   z dne 23. marca 2007
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1), in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v Prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o Carinskem zakoniku Skupnosti (2), imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz priloge, se uvršča v kombinirano nomenklaturo pod oznako KN iz stolpca 2 preglednice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. marca 2007
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo (ES) št. 129/2007 (UL L 56, 23.2.2007, str. 1).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Trije izdelki, združeni v komplet za prodajo na drobno:
                           
                        
               
                   
               
               
                  Uvrstitev opredeljujeta splošni pravili 1 in 6 za razlago kombinirane nomenklature.
                  Teh treh izdelkov ni mogoče šteti za „proizvode, pripravljene v kompletih za prodajo na drobno“ v smislu splošnega pravila 3(b), saj skupaj ne zadovoljujejo določene potrebe oziroma se ne uporabljajo za izvajanje določene dejavnosti.
               
            
                  
                              (a)
                           
                           
                              torba, izdelana iz prosojne plastične folije, z ročajem iz tkanine in pričvrstilnim sprijemalnim trakom;
                           
                        
               
                  4202 22 10
               
               
                  Uvrstitev opredeljuje besedilo oznak KN 4202, 4202 22 in 4202 22 10.
                  Opomba 1(d) k poglavju 95 določa, da v to poglavje ne spadajo športne torbe in drugi izdelki iz tarifnih številk 4202, 4303 ali 4304.
               
            
                  
                              (b)
                           
                           
                              otroška knjiga s kartonskimi platnicami, z zgodbo na 16 straneh in barvno ilustracijo na vsaki strani;
                           
                        
               
                  4901 99 00
               
               
                  Uvrstitev opredeljuje besedilo oznak KN 4901 in 4901 99 00.
                  Izdelek ni otroška slikanica pod tarifno številko 4903, saj je pisan kot neprekinjena pripoved. Zaradi tiskanega besedila se uvrsti kot knjiga.
               
            
                  
                              (c)
                           
                           
                              lutka, ki predstavlja človeško bitje, v obleki, ki ustreza zgodbi iz knjige. Lutka ni pritrjena na knjigo, zato se je z njo mogoče igrati, ne da bi se hkrati uporabljala knjiga.
                           
                        
               
                  9503 00 21
               
               
                  Uvrstitev opredeljuje besedilo oznak KN 9503 00 in 9503 00 21.
               
            
                  
                              2.
                           
                           
                              Ročna, baterijsko napajana elektronska naprava za enega uporabnika v plastičnem ohišju, z zaslonom LCD in gumbi.
                              Izdelek ima vgrajenih nad milijon številskih sestavljank SUDOKU z različnimi težavnimi stopnjami.
                              Na zaslonu je mreža 9 kvadratkov, od katerih je vsak razdeljen na okenca 3 × 3. Izpolnjeno mora biti vsako okence, in sicer tako, da se števka od 1 do 9 v vsaki vrstici, stolpcu in kvadratku devetih okenc pojavi le enkrat.
                              Naprava ima merilnik časa, ki med drugim kaže čas, porabljen za izpolnjevanje oziroma igro.
                           
                        
               
                  9504 90 90
               
               
                  Uvrščanje opredeljujejo splošna pravila 1 in 6 za razlago kombinirane nomenklature in besedilo k oznakam KN 9504, 9504 90 in 9504 90 90.
                  Izdelek je igra za enega samega igralca. Ima elektronski zaslon, ki predstavlja izziv za umske sposobnosti uporabnika.
                  Zaradi fizičnih lastnosti (gre za elektronsko napravo) in tekmovalnega elementa (igra z namišljenim nasprotnikom) gre za več kakor le sestavljanko ali igračo pod tarifno številko 9503.
                  Izdelek se torej kot spretnostna igra uvršča pod tarifno številko 9504.